《冬夜伍国开有开同天竺上人过宿小楼》
明代·李孙宸

窗外梅花映雪枝，小楼清坐二更时。谈玄稍藉支公偈，玩月无如小谢诗。

幽赏共披尘外语，深盟宁负酒中期。南州不是陈蕃榻，何物能邀孺子私。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。